ddrg/super_eurlex huggingface dataset:
SKRIFTLIG FORESPØRGSEL E-2906/02

af Camilo Nogueira Román (Verts/ALE) til Kommissionen

(16. oktober 2002)

Om: Højhastighedsjernbanen der skal forbinde Galicien med Portugal og med Europas centrum gennem Frankrig

Hvordan står det til med planerne for og byggeriet af den højhastighedsjernbane, som skal forbinde byerne i Galicien indbyrdes og det samlede Galicien med de portugisiske byer Porto og Lissabon og med Europas centrum via den iberiske højslette og Frankrig i den aktuelle fase af programmeringsperioden 2000-2006, hvor størsteparten af dette jernbaneanlæg skulle være afsluttet?

Hvor meget er der fra fællesskabernes side afsat til virkeliggørelse af disse projekter?

Hvilke datoer er berammet for færdiggørelse af de forskellige nye banestrækninger?

Svar afgivet på Kommissionens vegne af Michel Barnier

(22. november 2002)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
SKRIFTLIG FORESPØRGSEL E-2499/02

af Nicholas Clegg (ELDR) til Kommissionen

(9. september 2002)

Om: Spørgsmål om mærkning inden for tekstil/beklædningssektoren

Har EU draget nogen konklusioner fra sin rundbordskonference om spørgsmål vedrørende mærkning i tekstil/beklædningssektoren, som blev afholdt den 30. maj 2002?

Svar afgivet på Kommissionens vegne af Erkki Liikanen

(15. november 2002)

Den 30. og 31. maj 2002 afholdt Kommissionen i Bruxelles en rundbordskonference om spørgsmål vedrørende mærkning i tekstil-og beklædningssektoren med deltagelse af over 70 interessenter, herunder repræsentanter for tekstil- og beklædningsindustrien og dens fagforeninger, medlemsstater, ansøgerlande og de europæiske institutioner. Drøftelserne vedrørte spørgsmålet om oprindelsesmærkning, social/etisk mærkning og miljømærkning med særlig vægt på EU's miljømærke.

Deltagerne har modtaget rundbordskonferencens konklusioner og et kortfattet referat af mødeprotokollen, som også findes på Europa-webstedet på følgende adresse: http://europa.eu.int/comm/enterprise/textile/competitiveness.htm.
SKRIFTLIG FORESPØRGSEL E-3597/02

af Camilo Nogueira Román (Verts/ALE) til Kommissionen

(13. december 2002)

Om: EU-fonde med det formål at afbøde de økonomiske, sociale og økologiske konsekvenser af Prestige-katastrofen ud for Galiciens kyst

Hvilke specifikke og ekstra finansielle ressourcer i EU vil blive afsat til at afbøde de økonomiske, sociale og økologiske konsekvenser af Prestige-katastrofen? Vil der blive benyttet midler fra Solidaritetsfonden, der blev oprettet i anledning af de naturkatastrofer, man oplevede i Tyskland og Østrig? Vil der om nødvendigt blive oprettet endnu en fond? Vil alle øvrige økonomiske agenter, ud over for de af deres aktiviteter, der er direkte berørt, blive ydet fuld og hurtig erstatning for alle de økonomiske tab, de måtte komme til at lide?

Samlet svarafgivet på Kommissionens vegne af Loyola de Palaciopå skriftlige forespørgsler E-3597/02 og E-3598/02

(26. februar 2003)

Det ærede medlem henvises til Kommissionens svar på forespørgsel. H-0848/02(1), E-3362/02 og E-3404/02(2), E-3439/02(3), E-3590/02(4), E-3591/02(5), E-3593/02(6), E-3594/02(7), E-3599/02(11), E-3602/02, E-3603/02 og E-3604/02(8), E-3655/02 og E-3656/02(9) og P-0001/03(10), som vedrører alle aspekter af Prestige-katastrofen og specielt spørgsmålet om erstatning og omkostninger.

(1) Skriftligt svar afgivet 14.1.2003.

(2) EFT C 161 E af 10.7.2003, s. 85.

(3) EFT C 161 E af 10.7.2003, s. 90.

(4) EFT C 222 E af 18.9.2003, s. 91.

(5) EFT C 222 E af 18.9.2003, s. 92.

(6) EFT C 161 E af 10.7.2003, s. 110.

(7) EFT C 161 E af 10.7.2003, s. 111.

(8) EFT C 192 E af 14.8.2003, s. 124.

(9) EFT C 161 E af 10.7.2003, s. 123.

(10) EFT C 161 E af 10.7.2003, s. 166.

(11) EFT C 161 E af 10.7.2003, s. 111.
SKRIFTLIG FORESPØRGSEL E-3660/02

af Rosa Miguélez Ramos (PSE) til Kommissionen

(18. december 2002)

Om: Olieforureningen i Galicia transportkommissærens udtalelser

Under debatten i Europa-Parlamentets plenarforsamling den 21. november 2002 betegnede transportkommissæren medlemsstaternes regeringer som inkonsekvente, efter at de på topmødet i Nice for to år siden havde udtalt, at iværksættelsen af Erika I- og Erika II-lovgivningspakkerne skulle fremskyndes, hvorpå de alligevel undlod at bringe disse i anvendelse. Kommissæren understregede, at Prestige-katastrofen kunne have været undgået, hvis regeringerne ikke havde forsinket iværksættelsen af de foranstaltninger, Kommissionen havde foreslået.

Kan Kommissionen oplyse, hvilke medlemsstater der i Rådet modsatte sig vedtagelsen af de forslag og frister, der var indeholdt i Erika I- og Erika II-lovgivningspakkerne fra Kommissionen?

Samlet svarafgivet på Kommissionens vegne af Loyola de Palaciopå skriftlige forespørgsler E-3600/02 og E-3660/02

(7. februar 2003)

Kommissionen ønsker at minde de ærede medlemmer om, at den beklagede den manglende opretholdelse af tidsplanen for udfasningen af enkeltskrogede olietankskibe i dens oprindelige forslag. Ifølge dette forslag skulle enkeltskrogede olietankskibe som Erika eller Prestige udfases, da de blev 23 år.

Men i henhold til den forordning, der i sidste ende blev vedtaget af Europa-Parlamentet og Rådet, skulle Prestige tages ud af drift senest den 15. marts 2005. Havde man bibeholdt Kommissionens tidsplan, skulle Prestige have været taget ud af drift 1. september 2002 (datoen for den endelige forordnings ikrafttræden), idet fartøjet var 26 år på ulykkestidspunktet.

I den forbindelse glæder Kommissionen sig over den enstemmige støtte, som medlemsstaterne gav de foranstaltninger, den har fremlagt i sin meddelelse af 3. december 2002, såvel i Rådets (transport) konklusioner af 6. december 2002 som i konklusionerne fra Det Europæiske Råd i København.

Den 20. december 2002 forelagde Kommissionen Europa-Parlamentet og Rådet et forslag til forordning(1) med henblik på at fremskynde udfasningen af enkeltskrogede olietankskibe og vende tilbage til den oprindeligt foreslåede tidsplan. Kommissionen håber, at dette forslag vil blive vedtaget under det græske formandskab.

(1) KOM(2000) 780 endelig udg.
SKRIFTLIG FORESPØRGSEL P-3251/02

af Margrietus van den Berg (PSE) til Rådet

(11. november 2002)

Om: Kommissionens certificeringsforslag for diamanthandel

Er Rådet enigt med Kommissionen i, at diamanter straks skal beslaglægges, hvis det ikke kan dokumenteres, at de er erhvervet på lovlig vis(1)?

Kan forordningen træde i kraft den 1. januar 2003? Hvorledes vil Rådet i benægtende fald retfærdiggøre dette i kampen mod den internationale terrorisme?

Støtter Rådet de foreslåede foranstaltninger? Har Rådet i benægtende fald et bedre alternativ?

(1) KOM(2002) 455.

Svar

(8. maj 2003)

Rådet henviser det ærede parlamentsmedlem til Rådets forordning (EF) nr. 254/2003 af 11. februar 2003 om ændring af forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter, samt til Kommissionens forordning (EF) nr. 257/2003 af 11. februar 2003 om ændring af samme forordning (EF) nr. 2368/2002.
SKRIFTLIG FORESPØRGSEL E-3596/02

af Camilo Nogueira Román (Verts/ALE) til Kommissionen

(13. december 2002)

Om: Oprensningsfartøjer ved katastrofer som Prestige-katastrofen

Da Prestige-katastrofen indtraf ud for Galiciens kyst, rådede den spanske stat ikke over noget fartøj til oprensning af fuel-olie. De skibe, der kom fra Frankrig, Holland, Tyskland, Storbritannien og Belgien, måtte ligge uvirksomme i mange dage, fordi de ikke kunne arbejde i bølger,

der var over to en halv meter høje. Hvordan kan den slags forekomme? Hvilke initiativer påtænker Kommissionen for at rette op på dette meget vigtige aspekt i kampen mod katastrofer, forårsaget af ulykkestilfælde som det omtalte? Hvilke tanker har den specielt gjort sig for et territorium så følsomt som Galicien?

Svar afgivet på Kommissionens vegne af Loyola de Palacio

(6. februar 2003)

Hvad forureningsbekæmpelsen angår, gjorde bestemmelserne om gensidig bistand, som Kommission og de eksisterende nationale strukturer for denne type af katastrofe har aftalt, det muligt at få umiddelbar adgang til de disponible ressourcer på fællesskabsniveau.

Myndighederne i de berørte områder har hurtigt kunne drage fordel af den disponible bistand, bl.a. fartøjer og andet specialudstyr, i forureningsbekæmpelsen.

Det er i øvrigt fastsat, at Det Europæiske Søfartssikkerhedsagentur udstyres med kompetence og ressourcer til forureningsbekæmpelse. Et ændringsforslag til forordningen om oprettelsen af dette agentur fremlægges med dette sigte.
SKRIFTLIG FORESPØRGSEL E-3046/02

af Paulo Casaca (PSE) til Kommissionen

(24. oktober 2002)

Om: Begrebet offentlig gæld i Portugal

Det portugisiske finansministerium har som reaktion på gentagne opfordringer fra kommuner og autonome regioner ifølge en del skriverier i pressen i perioden 10.-13. oktober bemyndiget disse offentlige myndigheder til at tildele garantier i stedet for at bogføre de pågældende beløb som offentlig gæld, idet de fremfører som argument, at disse garantier ikke falder ind under definitionen på gæld inden for den offentlige forvaltning (Diário Económico, 10. oktober 2002).

Kan Kommissionen klart oplyse, om disse garantier indgår under begrebet offentlig gæld, idet den i sin besvarelse støtter sig til de gældende bestemmelser for national regnskabsføring?

Kan Kommissionen endvidere redegøre for, hvordan dens svar står i forhold til kriterierne om gennemsigtighed, kohærens og strenghed i vurderingen af den offentlige regnskabsføring?

Svar afgivet på Kommissionens vegne af Pedro Solbes Mira

(22. november 2002)

I henhold til bestemmelserne i protokollen om proceduren i forbindelse med uforholdsmæssigt store underskud og forordning 3605/93(1) med senere ændringer(2) indgår gæld, som institutioner beskæftiget med offentlig forvaltning og service har stillet sikkerhed for, ikke i det offentliges gæld, så længe den ikke er opsagt.

I ENS 95, som udgør EU's retningslinjer for nationalregnskaber, registreres gæld, som der er stillet sikkerhed for, ikke som passiver for den enhed, der har stillet sikkerheden, i de finansielle statuskonti, undtagen i enkelte meget specielle tilfælde. Denne bestemmelse gælder alle medlemsstater, som indberetter nationalregnskabsdata til Eurostat.

(1) EFT L 332 af 31.12.1993.

(2) EFT L 58 af 3.3.2000.
SKRIFTLIG FORESPØRGSEL P-1490/02

af Herbert Bösch (PSE) til Kommissionen

(22. maj 2002)

Om: Forsinkelser ved formidling af dokumenter (MED-sagen)

I henhold til artikel 7 i forordning nr. 1049/2001(1) om offentlighedens aktindsigt i dokumenter har Kommissionen en frist på 15 arbejdsdage til at træffe afgørelse om begæring om aktindsigt i dokumenter.

I min skriftlige forespørgsel E-2043/01(2) af 13. juli 2001 havde jeg anmodet om en kopi af skrivelsen af 13. december 1999 til det belgiske statsadvokatur med samtlige bilag om den såkaldte MED-sag (skrivelse nr. 008035 fra bedrageribekæmpelsesenheden OLAF til statsadvokat Dejemeppe).

I min skriftlige forespørgsel P-2784/01(3) af 26. september 2001 og E-3632/01(4) af 17. december 2001 gentog jeg denne anmodning om at få tilsendt dette dokument.

I mellemtiden er der gået 200 arbejdsdage, uden at kommissionsmedlemmet med ansvar for bedrageribekæmpelse har tilsendt mig det anmodede dokument.

Kan Kommissionen nu uden yderligere forsinkelse tilsende mig det dokument, jeg har anmodet om?

Kan Kommissionen forklare, hvad der er årsag til den optrådte forsinkelse?

Vil Kommissionen nu også besvare det spørgsmål, som jeg har stillet gentagne gange, nemlig om dokumentet allerede for nogen tid siden er blevet tilstillet andre medlemmer af Parlamentet?

I bekræftende fald, kan Kommissionen gøre rede for, hvorfor den over for mig anvender en sådan forsinkelsestaktik og hvorvidt dette er foreneligt med princippet om ligebehandling?

(1) EFT L 145 af 31.5.2001, s. 43.

(2) EFT C 40 E af 14.2.2002, s. 70.

(3) EFT C 147 E af 20.6.2002, s. 54.

(4) EFT C 28 E af 6.2.2003, s. 9.

Svar afgivet på Kommissionens vegne af Michaele Schreyer

(15. juli 2002)

Kommissionen er blevet underrettet om, at OLAF, Det Europæiske Kontor for bekæmpelse af Svig, efter retssagens afslutning i Belgien og Italien har sendt det ærede medlem en kopi af det brev, som han henviser til i sin skriftlige forespørgsel.

Kommissionen har ingen oplysninger om, at der skulle være tale om forsinkelsestaktik i forbindelse med afsendelsen af det pågældende brev til det ærede medlem.
SKRIFTLIG FORESPØRGSEL E-3031/02

af Olivier Dupuis (NI) til Kommissionen

(23. oktober 2002)

Om: Mohamed Kamel Hamzaouis stærkt foruroligende situation

Ifølge pålidelige kilder, deriblandt OMCT (verdensorganisationen imod tortur), skal Mohamed Kamel Hamzaoui, tidligere medlem af centralkomiteen i partiet Den Demokratiske Konstitutionelle Union (RCD) og tidligere borgmester i Kasserine, være blevet dømt flere gange ved en tunesisk domstol. Efter at han af helbredsgrunde havde tilbragt over 10 måneder på Charles Nicole-hospitalet i Tunis, blev han den 17. august 2002 overført af politiet til det civile fængsel i Tunis. Efter en hjerneblødning lider Mohamed Kamel Hamzaoui af alvorlige motoriske forstyrrelser, synsforstyrrelser og en væskeansamling i den ene arm. Desuden vidner hans stærkt forhøjede blodtryk om, at han i høj grad har brug for passende behandling. Da Mohamed Kamel Hamzaouis familie den 28. september 2002 besøgte ham, oplyste fængselspersonalet, at den fængslede var blevet overført til politihospitalet i Marsa. Siden den dato har familien hverken kunnet møde ham eller sende ham tæpper og mad. I øvrigt oplyser pålidelige kilder, at de læger, der undersøgte ham på politihospitalet, skal have sagt til ham, at Charles Nicole-hospitalet ville være bedre egnet til at give ham den nødvendige behandling.

Er Kommissionen klar over, hvilken stærkt foruroligende situation Mohamed Kamel Hamzaoui befinder sig i? Har Kommissionen henvendt sig til de tunesiske myndigheder for at få Mohamed Kamel Hamzaoui løsladt af humanitære årsager, og for at han indtil da uhindret kan få adgang til den lægebehandling, han har brug for, og modtage besøg fra sin familie? Mener Kommissionen ikke mere generelt, at den forfølgelse, som Mohamed Kamel Hamzaoui, medlem af RDC præsident og diktator Ben Alis parti er offer for, tyder på, at det tunesiske regime desperat forsøger at beholde magten?

Svar afgivet på Kommissionens vegne af Christopher Patten

(18. november 2002)

Kommissionen takker det ærede medlem for at gøre opmærksom på Mohamed Kamel Hamzaouis situation, som Kommissionen har modtaget lignende oplysninger om.

Hvad angår Hamzaoui og andre tilfangetagne i samme situation, drejer problemet sig om fængselsforholdene i de tunesiske fængsler. I flere vidneudsagn fra de seneste måneder gives der en meget negativ beskrivelse af disse. På det seneste møde i Associeringsudvalget EU-Tunesien har EU anmodet myndighederne om at samarbejde med Den Internationale Røde Kors Komité (ICRC), hvis intervention over for fængselsforholdene i Tunesien vil være meget ønskelig.

På et andet niveau arbejder Kommissionen for en modernisering af det tunesiske retsvæsen ved anvendelse af et program, der er udarbejdet inden for rammerne af Euro-Middelhavspartnerskabet (MEDA).

EU vil via lederne af medlemsstaternes diplomatiske repræsentationer i Tunis fortsat foretage de nødvendige demarcher med henblik på at forbedre menneskerettighedssituationen i Tunesien.
SKRIFTLIG FORESPØRGSEL E-3685/02

af Fernando Fernández Martín (PPE-DE) til Kommissionen

(19. december 2002)

Om: Seychellerne

Kan Kommissionen give en oversigt over projekter i Seychellerne, der var godkendt til finansiering over Den Europæiske Unions budget i 2001, og oplyse om størrelsen af den samlede investering i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3709/02

af Fernando Fernández Martín (PPE-DE) til Kommissionen

(19. december 2002)

Om: Uganda

Kan Kommissionen i forbindelse med Uganda angive en liste over projekter, der er blevet godkendt til finansiering over EU-budgettet i år 2001, og oplyse det samlede investeringbeløb for 2001?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3716/02

af Fernando Fernández Martín (PPE-DE) til Kommissionen

(19. december 2002)

Om: Tonga

Kan Kommissionen i forbindelse med Tonga oplyse, hvilke projekter der er blevet finansieret over EU-budgettet i år 2000?

Kan Kommissionen oplyse, hvor stor støtte der i alt er blevet ydet til Tonga i år 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3695/02

af Fernando Fernández Martín (PPE-DE) til Kommissionen

(19. december 2002)

Om: Santa Lucia

Kan Kommissionen give en oversigt over projekter i Santa Lucia, der var godkendt til finansiering over Den Europæiske Unions budget i 2001, og oplyse om størrelsen af den samlede investering i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3409/02

af Chris Davies (ELDR) til Kommissionen

(29. november 2002)

Om: Syvende ændringsforslag til kosmetik-direktivet

Kosmetik-industrien har advaret om, at de tidsplaner for indførelse af alternative forsøgsmetoder uden brug af dyr, som er nødvendige, hvis man vil undgå det salgsforbud, som Parlamentet og Rådet er blevet enige om, ikke kan efterleves, medmindre der sker en betydelig afkortelse i den tid, de nuværende godkendelsesprocedurer tager.

Hvilke skridt agter Kommissionen at tage for at prøve at gøre en ende på unødige forsinkelser og derigennem sikre, at den tid, det tager at få godkendt alternative forsøgsmetoder uden brug af dyr, bliver væsentligt reduceret?

Svar afgivet på Kommissionens vegne af Philippe Busquin

(21. januar 2003)

Valideringen er et afgørende punkt i udviklingen af nye alternative metoder i forløbet fra udarbejdelse til almindelig anvendelse, da validering består af en uafhængig vurdering af metodens relevans og pålidelighed, og derfor udgør det videnskabelige grundlag, hvorpå regulatorerne kan beslutte at inddrage den alternative metode i bestemmelser og retningslinjer for metoder. En række validerede alternative metoder er allerede blevet accepteret af lovgivende myndigheder på nationalt og internationalt plan, og indgår i forskellige bestemmelser og retningslinjer for metoder.

Kommissionen har taget følgende skridt for at fremskynde den generelle validerings- og godkendelsesproces:

- Indførelse af en forudgående valideringsundersøgelse, som består af en undersøgelse omfattende flere laboratorier og på en mindre skala, og som udføres for at sikre, at protokollen for en forsøgsmetoder er tilstrækkeligt optimeret og standardiseret til at den kan indgå i en formel valideringsundersøgelse. Dette har fremskyndet valideringsprocessen ved at påvise problemerne på et tidligere tidspunkt, så det er nemmere at løse dem.

- Indførelse af gennemførlighedsundersøgelser af validering, hvor kriterierne for en metodes struktur og præstation sammenlignes med de samme forhold hos en lignende metode, som allerede er blevet formelt valideret og er blevet accepteret som videnskabeligt gyldig. Denne procedure har også gjort det muligt at validere metoderne langt hurtigere.

- Tidsrummet fra forudgående validering til formel godkendelse er normalt seks år, mens forudgående validering og metodevalidering normalt tager tre år.